Klassifisering+av+malingstyper

=**Klassifisering av malingstyper**= Det er to hovedtyper maling. Fysisk tørkende og kjemisk herdende. Dette er bestemt av bindemidlets kjemiske oppbygning.

**Fysisk tørkende:**
I fysisk tørkende malinger er bindemiddelet løst enten ved hjelp av organiske løsemidler, eller at bindemiddelet er dispergert i vann. Polymerene i bindemidlene er allerede ferdigreagerte og malingen tørker derfor alene ved en fysisk prosess. De fysiske tørkende malingene blir til en fast film ved at oppløsningsmidlene fordamper.

Figur 1: Filmdannelse fysisk tørkende Generelle egenskaper:
 * Fysiske tørkende malinger er reversible. Malingsfilmen er oppløselig i sine egne eller sterkere oppløsningsmidler. Dette er mulig selv om malingen ble påført måneder og år tidligere. Dette gjør det lett og male over og reparere. Kunstmalere bruker slik tørkende maling siden denne egenskapen gjør at det blir masse tid til å fjerne og endre malingen underveis. Vedlikehold og reparasjoner av verdifulle, kjente kunstverk er også mulig pga. reversibliteten. De reversible egenskapene gjør også at malingen ikke er motstandsdyktig mot visse oppløsningsmidler.
 * De fysisk tørkende malingene er som regel termoplastiske. Ved oppvarming blir malingen våt. Bindemiddelmolekylene har frihet til og blir mer bevegelige ved høyere temperaturer siden de ikke er bundet i sterke kryssbindinger. Denne type maling bør derfor ikke brukes på underlag der temperaturen er høyere enn ca. 70 'C

**Kjemisk tørkende:**
I kjemisk herdende maling er det som regel to komponenter som må blandes før påføring av malingen. Denne herder ved at komponentene reagerer kjemisk. Herdingsprosessen kan bli ferdig på minutter eller måneder avhengig av komponentene. De kjemiske tørkende malingene oppnår først sin fullstendige motstandsdyktighet når herdeprosessen er avsluttet. Figur 2: Filmdannelse kjemisk tørkende Generselle egenskaper:
 * Kjemisk tørkende malinger er ikke reversible. Den herdede malingsfilmen kan ikke gjennoppløses. Dette betyr også at disse malingstypene er motstandsdyktige ovenfor oppløsningsmidler.
 * Siden malingene herder ved temperaturavhengige kjemiske prosesser, krever mange av malingene en minstetemperatur ved filmdannelsen.
 * Ikke termoplastiske. Filmen blir ikke bløt ved høye temperaturer. Bindemiddelmolekylene er fastlåst i tverrbindinger og er ikke i stand til å bevege seg.

__Viktige fysisk tørkende bindemidler og egenskaper:'__

 * Tjære og bitumen (Tungolje):** God motstand mot vann. Følsomme for UV-stråling fra sol. Anvendelsesområde best nedgravde eller neddyppede konstruksjoner som nedgravde tanker o.s.v. Er billig, lager god heft men kan kun brukes i svarte og andre veldig mørke malinger.


 * Klorkatsjuk (klorert naturgummi):** God motstand mot vann og vær. Inneholder klor, dannes saltsyre ved høye temperaturer som sveising og brann. Gulner etter tid. Anvendelsesområde; rusthindrede maling på betong.


 * Akryler:** God motstand mot vær. Fargebestandigheten holder. God vannmotstandsdyktighet. Brukes på utendørs stål over vann. Konteinere mm.


 * Vinyler:** Meget god motstand mot vann og vær. Hurtigtørkende. Inneholder klor, gulner og danner saltsyre ved høye temperaturer.


 * Nitrocellulose:** God motstand mot vann og vær. Lite brukt i dag pga. lavt tørrstoffinnhold, brennbarhet og gulningstendens. Brukes mest til møbellakk.

**__Viktige kjemiske reaksjonsherdende malinger og egenskaper:__**

 * Epoxy:** Svært god vannresistans. God mot vær men kritter i sol. God slitestyrke, heft og varmemotstandsdyktighet.


 * Kulltjæreepoxy:** Anvendes som rusthindrende systemer under vannlinjen og jord. Svært god motstand mot vann. Billig.


 * Polyuretan:** Slitesterkt og god motstand mot vær/sol. Følsom for fukt under herding.


 * Zinksilikater:** Vannmotstanddyktighet svært god (korrosjonshindrende). Slitesterkt og varmebestandig. Krever kompleks og overflatebehandling av høy standard. Dyrt. Også kompleks påføring.


 * Varmeherdende silikon:** Dårlig motstand mot mekanisk påvirkning, slag (slitesvakt). God motstand mot vær og vind, holder glans.

Referanser: Møller, Per., Overfladeteknologi., 1. utgave., Nyt teknisk forlag., 1998. Nielsen, Peter K., Korrosionshindrende overfladebehandling af stål., 1. udgave, 1. oplag., Erhversskolernes Forlag., 2005.